पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना बढ़ता जा रहा है। शनिवार को एक दिन में अब तक के सबसे ज्यादा 362 नए मामले सामने आए तथा एक दिन में 7 मौत का अांकड़ा भी सर्वाधिक रहा। इससे पहले एक दिन में 266 केस आ चुके हैं। नए मृतकों में फाजिल्का तहसील से संबंधित 72 वर्षीय व्यक्ति की घर में, 85 वर्षीय व्यक्ति की सिविल अस्पताल फाजिल्का, 66 वर्षीय महिला की श्रीगंगानगर, 62 वर्षीय व्यक्ति की दिल्ली हार्ट अस्पताल बठिंडा में मौत हुई है। वहीं, जलालाबाद तहसील के साथ संबंधित 55 वर्षीय महिला व 60 वर्षीय व्यक्ति की फरीदकोट में मौत हुई है, जबकि अबोहर तहसील निवासी 77 वर्षीय व्यक्ति की घर में मौत हुई है। शनिवार को 7 मौत होने से जिले में मौतों का आंकड़ा बढ़कर 137 हो गया है। जिले में अब तक कुल पॉजिटिव मामलों की संख्या 7906 है जबकि इस समय एक्टिव केस 1921 हैं। 5848 रोगी कोरोना को मात देकर स्वस्थ हुए हैं तथा शनिवार को 144 रोगियों ने कोरोना को मात दी है।
बुखार, सांस लेने में दिक्कत तो तुरंत कराएं टेस्ट
डीसी डीसी अरविंद पाल सिंह संधू ने लोगों से अपील की कि बुखार, खांसी, सांस लेने में तकलीफ, ठंड, जुकाम, गले में खराश, स्वाद और सूंघने की शक्ति का घटना और शरीर थका महसूस करे तो तुरंत कोरोना टेस्ट करवाएं। वहीं, हाथों को धोना, सामाजिक दूरी बरकरार रखनी, सैनिटाइजर का इस्तेमाल करना, मास्क पहना जरूरी है। वहीं, कहा कि 45 साल से ऊपर की उम्र वाले सभी व्यक्ति अधिक टीकाकरण जरूर करवाएं। वहीं, सिविल सर्जन डॉ. हरजिंदर सिंह ने बताया कि लक्षण दिखने पर भी लापरवाही करना खतरनाक हो सकता है। इसलिए अपनी औप परिवार की सुरक्षा को टेस्ट जरूर करवाएं।
170 का एंटीजन टेस्ट, 85 मरीज पाॅजिटिव पाए गए
अबोहर | कोरोना का कहर लगातार बढ़ रहा है। हर रोज पॉजिटिव आने के साथ-साथ मरने वालों का आंकड़ा बढ़ रहा है। शुक्रवार देर रात नई आबादी निवासी 77 वर्षीय बुजुर्ग की कोरोना संक्रमण से मौत हो गई। अब तक कोरोना से मरने वालों की संख्या 46 पहुंच गई है। एसएमओ डा. गगनदीप सिंह ने बताया कि बीते वर्ष कोरोना काल में कुल 24 लोगों की मौत हुई थी, लेकिन इस बार अप्रैल में 22 मौतें हो चुकी हैं। इसी गंभीरता को देखते हुए अस्पताल प्रबंधन ने स्वास्थ्य कर्मचारियों की ड्यूटियां बढ़ाई हैं। शनिवार को अवकाश के दिन भी 170 एंटीजन टेस्ट किए गए, जिनमें से 85 मरीज पाॅजिटिव पाए गए। रविवार को भी सैंपलिंग की जाएगी। एसएमओ ने कहा कि कोरोना बहुत तेजी से बढ़ रहा है। इसलिए घर से निकलते समय मास्क जरूर पहनें और भीड़भाड़ वाली जगह पर न जाएं। कोरोना को बढ़ने से रोकने के लिए इसकी चेन को तोड़ने की जरूरत है। इसलिए ज्यादा से ज्यादा कोरोना वैक्सीन लगवाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn